মো: রেজাউল কবির ঃ নগর যুব শ্রমিক লীগের আহবায়ক মো: রেজাউল কবিরও আওয়ামীলীগের দলীয় মনোনয়ন চান। ইতোমধ্যে তিনি দলের কাছে তার জীবন-বৃত্তান্ত দিয়েছেন। ওয়ার্ডের আরামবাগ, ইসলাম কমিশনারের মোড়, ঋষিপাড়াসহ কিছু এলাকায় এখনও মাদকদ্রব্যের কেনাবেচা চলছে বলে জানান তিনি। এছাড়া নিরীহ মানুষ অনেক সময় পুলিশ ও রাজনৈতিক হয়রানির শিকার হয়। এর বিরুদ্ধে তার অবস্থান বরাবরই ছিল ভবিষ্যতেও থাকবে। দারিদ্র বিমোচনেও পদক্ষেপ নেয়া উচিত বলেও তিনি মনে করেন। ২৪ ঘন্টা নাগরিক সেবার প্রতিশ্রুতি নিয়েই তিনি নির্বাচনী কার্যক্রমে অংশ নিতে চান। তিনি নির্বাচিত হলে ওয়ার্ডে মাদক নামের কোন বস্তু থাকবে না। ইভটিজিং নির্মূল করা হবে। এক কথায় ওয়ার্ডবাসী যাতে সুখে-শান্তিতে বসবাস করতে পারে সেদিকে তার নজর থাকবে। দূর করা হবে সুপেয় পানি সংকটও। তবে সর্বশেষ দলীয় সিদ্ধান্তের প্রতি তিনি থাকবেন অটল। দল যাকে মনোনয়ন দেয় তার পক্ষেই তিনিও কাজ করবেন বলে জানিয়েছেন।